《雨怀盛二时在清听斋中》
明代·皇甫汸

支斋营八关，陶情缅三径。嗟我求羊徒，怅此琴尊兴。

室迩心独遐，城严迹难并。卮言谁与谈，籥理自相證。

细雨忽戒寒，轻霏坐生暝。天风回海潮，秋声送清听。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。